Z A P I S N I K
18. sjednice Vijeća Mjesnog odbora Gornje Vrapče održane 5. listopada 2026. 
Zagreb, Trg Stjepana Severa 1 s početkom u 20,00 sati


Nazočni članovi Vijeća:
Mario Kovačić, Ivan Lalić, Vlatka Makarun, Karlo Mandarić, Dražen Sreš i Anđelko Vučenik.

Odsutni članovi Vijeća:
Denis Šeler.


Predsjedava gospođa Vlatka Makarun, predsjednica Vijeća.

Zapisnik vodi: Anđelko Vučenik


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora.

Predsjednica daje zapisnik 17. sjednice na verifikaciju. Vijeće prihvaća tekst Zapisnika.


Na prijedlog predsjednice Vijeće jednoglasno utvrđuje dopunjeni 


DNEVNI  RED:

	1. 
	Zaključak o prijedlozima za investicijsko ili redovno održavanje prostora Mjesnog odbora Gornje Vrapče za 2027. – donošenje zaključka

	2. 
	Zaključak o čišćenju slivnika u Kukoljinoj ulici – donošenje zaključka

	3. 
	Zaključak o pritužbama na korištenje dvorane Mjesnog odbora Gornje Vrapče - donošenje zaključka

	4. 
	Pitanja, prijedlozi i obavijesti




Ad1. Zaključak o prijedlozima za investicijsko ili redovno održavanje prostora Mjesnog odbora Gornje Vrapče za 2027. – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Mario Kovačić, Ivan Lalić, Vlatka Makarun, Karlo Mandarić, Dražen Sreš i Anđelko Vučenik.

Vijeće jednoglasno donosi

ZAKLJUČAK
o investicijskom održavanju prostora Mjesnog odbora Gornje Vrapče

(Zaključak se prilaže ovom zapisniku i njegov je sastavni dio.)
Ad2. Zaključak o čišćenju slivnika u Kukoljinoj ulici – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Mario Kovačić, Ivan Lalić, Vlatka Makarun, Karlo Mandarić, Dražen Sreš i Anđelko Vučenik.

Vijeće jednoglasno donosi
ZAKLJUČAK
o čišćenju slivnika

(Zaključak se prilaže ovom zapisniku i njegov je sastavni dio.)


Ad3. Zaključak o pritužbama na korištenje dvorane Mjesnog odbora Gornje Vrapče - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Mario Kovačić, Ivan Lalić, Vlatka Makarun, Karlo Mandarić, Dražen Sreš i Anđelko Vučenik.

Vijeće jednoglasno donosi
ZAKLJUČAK
o pritužbama na korištenje dvorane Mjesnog odbora Gornje Vrapče

(Zaključak se prilaže ovom zapisniku i njegov je sastavni dio.)


Ad4. Pitanja, prijedlozi i obavijesti
· Horizontalna prometna signalizacija u Vrapčanskoj ulici: predsjednica obavještava članove Vijeća da će uputiti požurnicu nadležnim službama radi iscrtavanja i obnove horizontalne prometne signalizacije u Vrapčanskoj ulici.
· Oštećenje kolnika na raskrižju ulica Trdice i Ive Horvata: predsjednica ističe potrebu sanacije oštećenog asfalta na navedenom raskrižju, kod kućnog broja 4, te će zatražiti postupanje nadležnih službi.

Sjednica je završila u 22,00 sata.

Zapisnik uredila:
Ivana Gregorin
Predsjednica
Vijeća Mjesnog odbora Gornje Vrapče
Vlatka Makarun

	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 18. sjednici, 5. listopada 2026., donijelo je



ZAKLJUČAK
o održavanju prostora Mjesnog odbora Gornje Vrapče


1. Vijeće Mjesnog odbora Gornje Vrapče razmatralo je prijedloge za investicijsko ili redovno održavanje prostora Mjesnog odbora Gornje Vrapče za 2027.

2. Vijeće Mjesnog odbora utvrđuje da u prostor i objekt mjesne samouprave dulje vrijeme nisu ulagana dostatna sredstva za održavanje te predlaže da se za 2027. godinu razmotre i planiraju sredstva za provedbu sljedećih radova:
1. Sanacija termoizolacijske fasade oštećene uslijed požara
2. Sanacija nogostupa uz zgradu mjesne samouprave
3. Sanacija sanitarnog čvora na katu objekta
4. Sanacija krovišta dvorane
5. Zamjena postojećih rasvjetnih tijela u dvorani suvremenijim i energetski učinkovitijim rasvjetnim tijelima
6. Sanacija vanjskih i unutarnjih dijelova objekta na sjevernoj strani, oštećenih uslijed oluje i pada breze
7. Zamjena odnosno sanacija neispravnog i potencijalno opasnog rukohvata na južnoj strani objekta, na kojem nedostaju pojedini dijelovi.
Vijeće predlaže da se navedeni radovi razmotre u okviru planiranja redovnog održavanja i investicijskih ulaganja za 2027. godinu, uz utvrđivanje prioriteta prema stupnju oštećenja, sigurnosnim rizicima i raspoloživim proračunskim sredstvima.

3. Ovaj zaključak dostavlja se Vijeću Gradske četvrti Podsused - Vrapče.

Predsjednica
Vijeća Mjesnog odbora
Gornje Vrapče

Vlatka Makarun


	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 18. sjednici, 5. listopada 2026., donijelo je



ZAKLJUČAK
o čišćenju slivnika 


1. Vijeće Mjesnog odbora Gornje Vrapče raspravljalo je o potrebi čišćenja slivnika na pristupnim prometnicama prema Vrapčanskoj ulici. 

2. Vijeće Mjesnog odbora traži da se organizira pregled i čišćenje slivnika na području sljedećih ulica:
•	Kukoljina ulica
•	Letinčićeva ulica
•	Srešov klanac
•	Prišlinova ulica
•	Majdakova ulica
•	Vijugava ulica
•	Močvarska ulica
•	Trdice
•	Trzunove pećine.
Vijeće smatra potrebnim provesti čišćenje na navedenim lokacijama, uz prethodni pregled stanja na terenu i utvrđivanje opsega potrebnih radova od strane nadležnih službi.

3. Ovaj zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost te Vijeću Gradske četvrti Podsused – Vrapče.

	Na temelju članka 12., 18. i 19. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora Gornje Vrapče, Vijeće Mjesnog odbora Gornje Vrapče, na 18. sjednici, 5. listopada 2026., donijelo je



ZAKLJUČAK
o pritužbama na korištenje dvorane Mjesnog odbora Gornje Vrapče

1. Vijeće Mjesnog odbora Gornje Vrapče izražava nezadovoljstvo zbog zahvata na prostoru dvorane koji su, prema navodima iz žalbe, provedeni bez prethodne suglasnosti nadležnog tijela.
2. Od Stolnoteniskog kluba Susedgrad, odnosno njegova ovlaštenog predstavnika, zahtijeva se vraćanje dvorane u prethodno stanje, odnosno uklanjanje posljedica predmetnog zahvata, u skladu s uvjetima korištenja prostora i uz prethodno usuglašavanje načina izvođenja potrebnih radova s nadležnim tijelom.
3. Rok za izvršenje navedenog zahtjeva je 30 dana od dana donošenja ovog zaključka, odnosno najkasnije do 5. studenoga 2026. godine.
4. Ako navedeni zahtjev ne bude izvršen u ostavljenom roku, Vijeće predlaže pokretanje postupka preispitivanja daljnjeg prava korištenja prostora od strane Stolnoteniskog kluba Susedgrad, u skladu s važećim propisima, aktima Grada Zagreba i uvjetima pod kojima je prostor dan na korištenje, pred nadležnim tijelom.
5. Predsjednica Vijeća obvezuje se pisanim putem, putem elektroničke pošte, obavijestiti ovlaštenog predstavnika Stolnoteniskog kluba Susedgrad o sadržaju ovog zaključka, utvrđenom roku za postupanje i mogućim daljnjim koracima u slučaju nepostupanja.

